20/08/2021 | Administración LocalProvincial
Deputación Provincial da Coruña
Servizo de Desenvolvemento Territorial e Medio Ambiente
Resolución pola que se aproba a concesión definitiva de subvencións correspondentes ás axudas para sufragar parte das cotas da Seguridade Social de persoas autónomas (PEL-Autonomos/as 2021)

Resolución número 2021/32791 de concesión definitiva de subvencións correspondentes ás Axudas para sufragar parte das cotas da seguridade social de persoas autónomas (PEL-AUTÓNOMOS/AS 2021) Don VALENTÍN GONZÁLEZ FORMOSO, Presidente da Deputación Provincial da Coruña, Vistos o informe do Servizo de Desenvolvemento Territorial e Medio Ambiente e o informe do Servizo de Fiscalización. ANTECEDENTES: Primeiro.- Mediante resolución de presidencia número 1063 de 14/01/2021, publicada no BOP número 37 do 25/02/2021, aprobáronse as bases reguladoras do Axudas para sufragar parte das cotas da Seguridade Social de persoas autónomas (PEL-AUTONOMOS/AS 2021). Segundo.- O prazo de presentación de solicitudes rematou o 15/04/2021 ás 14:00 horas. A totalidade das solicitudes referidas nesta resolución foron presentadas dentro do prazo establecido na convocatoria e cumpren cos requisitos establecidos nela, segundo o recollido na declaración responsable asinada polos solicitantes, polo que se realiza a súa concesión supeditada á verificación dos requisitos declarados mediante a declaración responsable achegada pola entidade solicitante e que se realizará na fase de xustificación. Terceiro.- De acordo coa base 4ª do capitulo I, por resolución nº2021/28484 do 01/07/2021, designáronse os membros da Comisión de Valoración, que se reuniu o día 22 de xullo de 2021, tal como figura na acta que consta no expediente. Tal como consta na acta, a valoración das solicitudes fíxose de acordo cos criterios establecidos na base 5ª do Capítulo I, consonte a regra prefixada na base 5ª do Capítulo III, cos resultados que figuran na dita acta. Cuarto.- Na partida orzamentaria 0520/24100/479 do orzamento xeral desta Deputación para o exercicio 2021 existe consignación orzamentaria para facer fronte á concesión das subvencións. Quinto.- O día 28 de xullo de 2021 achégase ao expediente o Informe proposta de concesión das axudas e se envía ao Servizo de Fiscalización para a súa fiscalización. E o día 6 de agosto se adxunta ao expediente un informe complementario á proposta que se remite ao Servizo de Fiscalización. Sexto.- O día 10 de agosto de 2021 remítese á Unidade xestora o informe favorable do Servizo de Fiscalización. Vistos os antecedentes sinalados, así como as disposicións legais de aplicación, RESOLVO: 1º.- Aprobar a concesión das subvencións ás entidades que se relacionan no Anexo 1, polos importes que se indican.2º.- Denegar a concesión das subvencións ás entidades solicitantes que figuran no Anexo 2, polos motivos que se indican.3º.- Dispor o gasto das subvencións concedidas con cargo á seguinte aplicación orzamentaria: 0520/24100/479, fase A, referencia nº 22021005296, operación nº 220210030762.1, importe: 500.000,00 € 4º.- Publicar a presente resolución no Boletín Oficial da Provincia, co que se entenderá notificada aos interesados, de acordo co establecido no art.45 da Lei 39/2015, do procedemento administrativo común das administracións públicas. Contra a presente resolución, que pon fin á vía administrativa, pódese interpor alternativamente recurso de reposición potestativo, no prazo dun mes perante o mesmo órgano que ditou o acto, ou recurso contencioso-administrativo, perante o Xulgado do Contencioso Administrativo da Coruña ou daquel no que teña o seu domicilio o recorrente, á súa elección, no prazo de dous meses, a partir do día seguinte a aquel no que teña lugar a notificación. Se se optara por interpor o recurso de reposición potestativo non se poderá interpor recurso contencioso administrativo ata que aquel sexa resolto expresamente ou se produza a súa desestimación por silencio. Todo isto, sen prexuízo de que se exercite calquera outro recurso que se estime pertinente. ANEXO 1 - Concedidas Número de solicitudes concedidas: 252 Total concedido: 498.838,26 € ANEXO 2 – Denegadas Número de solicitudes descartadas: 3051 A Coruña, 17 de agosto de 2021 O Presidente en funcións A Secretaria accidental, Xosé Regueira Varela Amparo Taboada Gil